Edukiak
Indizea 🔎︎

# Posta

Hiperesteka elkarrizketa-koadroko Posta orrian posta elektronikoko helbideen hiperestekak edita ditzakezu.

Komando hau erabiltzeko...

Egin klik Estandarra barrako Hiperesteka ikonoan, eta sakatu Posta botoia.

## Posta

### Hartzailea

Zehaztutako helbide elektronikoko posta esleitzen dio hiperestekari. Dokumentuko hiperesteka berrian klik eginez gero, Hartzailea eremuan zehaztutako hartzaileari zuzendutako dokumentu-mezu berri bat irekiko da.

### Datu-iturburuak

Datu-iturburuaren arakatzailea erakusten edo ezkutatzen du. Arrastatu hartzailearen Helbide elektronikoa datu-eremua datu-iturburuaren arakatzailetik Hartzailea testu-eremura.

### Gaia

Dokumentu-mezu berriaren gaiaren lerroan txertatuko den gaia zehazten du.

### Beste ezarpen batzuk

#### Markoa

Ireki nahi duzun estekatutako fitxategian sartu markoaren izena edo aurrez zehaztutako markoa hautatu zerrendatik. Koadroa hutsik uzten baduzu, fitxategi estekatua uneko arakatzaile-leihoan irekiko da.

#### Inprimakia

Hiperesteka testu gisa edo botoi gisa txertatuko den zehazten du.

#### Gertaerak

Esleitu makroa elkarrizketa-koadroa irekitzen du. Bertan, "sagua objektuaren gainean" edo "abiarazi hiperesteka" bezalako gertaerei programa-kodea eslei diezaiekezu.

#### Testua

Hiperestekaren testu ikusgaia edo botoi-epigrafea zehazten du.

#### Izena

Sartu izen bat hiperestekarentzat. LibreOffice aplikazioak IZENA etiketa txertatuko du hiperestekan.